Document ID: 32007D0883

NEUVOSTON PÄÄTÖS,
tehty 20 päivänä joulukuuta 2007,
kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Maltan keskuspankin ulkopuolisten tilintarkastajien osalta
(2007/883/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimukseen liitetyn Euroopan keskuspankkijärjestelmän ja Euroopan keskuspankin perussääntöä koskevan pöytäkirjan ja erityisesti sen 27.1 artiklan,
ottaa huomioon Euroopan unionin neuvostolle Maltan keskuspankin ulkopuolisista tilintarkastajista 29 päivänä marraskuuta 2007 annetun Euroopan keskuspankin suosituksen EKP/2007/17 (1),
sekä katsoo seuraavaa:
(1)
Euroopan keskuspankin (EKP) neuvoston suosittelemien ja Euroopan unionin neuvoston hyväksymien riippumattomien ulkopuolisten tilintarkastajien on tarkastettava EKP:n ja eurojärjestelmään kuuluvien kansallisten keskuspankkien tilit.
(2)
Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Maltassa 1 päivänä tammikuuta 200810 päivänä heinäkuuta 2007 tehdyn neuvoston päätöksen 2007/504/EY (2) 1 artiklan mukaan Malta täyttää nyt euron käyttöönottamiseksi vaadittavat edellytykset, ja vuoden 2003 liittymisasiakirjan 4 artiklassa tarkoitettu Maltaa koskeva poikkeus olisi kumottava 1 päivästä tammikuuta 2008.
(3)
1 päivänä tammikuuta 2008 voimaantulevan muutetun Maltan keskuspankkilain 20 artiklassa säädetään, että Maltan keskuspankin vuosittaiset tilinpäätökset tarkastetaan EKP:n perussäännön 27 artiklan mukaisesti.
(4)
Maltaa koskevan poikkeuksen kumoamisen vuoksi EKP:n neuvosto suositteli neuvostolle, että se hyväksyisi PricewaterhouseCoopersin ja Ernst & Youngin ulkopuolisiksi tilintarkastajiksi tilikaudeksi 2008.
(5)
On aiheellista noudattaa EKP:n neuvoston suositusta ja muuttaa neuvoston päätös 1999/70/EY (3) vastaavasti,
ON PÄÄTTÄNYT SEURAAVAA:
1 artikla
Lisätään päätöksen 1999/70/EY 1 artiklaan kohta seuraavasti:
”15. PricewaterhouseCoopers ja Ernst & Young hyväksytään Maltan keskuspankin ulkopuolisiksi tilintarkastajiksi tilikaudeksi 2008.”
2 artikla
Tämä päätös ilmoitetaan Euroopan keskuspankille.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 20 päivänä joulukuuta 2007.

Labels: 2
18
9
4